खतराें से बचना है तो करें यातायात नियमाें का पालन : राधाप्रेम किशोर
रांची | ट्रैफिकडीएसपी राधाप्रेम किशोर ने कहा कि युवाओं में असीम ऊर्जा है। इसका समुचित और सकारात्मक दिशा में प्रयोग करने की आवश्यकता है। एनएसएस वोलेंटियर यातायात सुरक्षा अभियान सफल बनाने में अहम रोल निभा सकते हैं। उन्होंने कहा कि यातायात नियमों का कड़ाई से पालन करना हर व्यक्ति की जिम्मेवारी होती है। जो लोग यातायात नियमाें का पालन करते हैं, निश्चित रूप से उनके जीवन से एक बड़ा खतरा टल जाता है। वे शुक्रवार को डोरंडा कॉलेज के एनएसएस इकाई की ओर से कोयनार टोली में चल रहे स्पेशल कैंप के दौरान महिला यातायात सुरक्षा पर आयोजित संगोष्ठी में बोल रहे थे।
महिला सुरक्षा पर किशोर ने कहा कि देश तरक्की कर रहा है, लेकिन लोगों के विचारों का विकास नहीं हो रहा है। यही वजह है कि महिलाएं आज भी चहारदीवारी से बाहर निकलने से पहले 100 बार सोचती हैं। यदि पुरुष की मानसिकता बदल जाए तो महिलाएं काफी आगे जा सकती हैं। इस मौके पर एनएसएस वोलेंटियर्स को यातायात नियमों के पालन करने की शपथ भी दिलाई गई। समाजसेवी प्रभाकर अग्रवाल ने कहा कि समाज के विकास और उसकी बेहतरी के लिए हर वर्ग को अपनी भागीदारी सुनिश्चित करनी होगी। मौके पर प्रोग्राम अफसर डॉ. ब्रजेश कुमार, पार्षद सविता कुजूर, सुशीला तिग्गा, अनामिका, अनुष्का, पुरुषोत्तम, ललन, ललिता मौजूद थे।
एनएसएस कैंप में यातायात नियमों के पालन की शपथ दिलाते ट्रैिफक डीएसपी।
hin_Deva hin_Deva hin_Deva hin_Deva